Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi metallisen elohopean viennin kieltämisestä ja turvallisesta varastoinnista /* KOM/2008/0044 lopull. - COD 2006/0020 */





[pic] | EUROOPAN YHTEISÖJEN KOMISSIO | Bryssel 29.1.2008 KOM(2008) 44 lopullinen2006/0206(COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi metallisen elohopean viennin kieltämisestä ja turvallisesta varastoinnista 1 TAUSTA Ehdotus toimitettiin Euroopan parlamentille ja neuvostolle (asiakirja KOM(2006) 636 lopullinen – 2006/0206 COD): | 26. lokakuuta 2006 | Euroopan talous- ja sosiaalikomitea antoi lausuntonsa: | 25. huhtikuuta 2007 | Euroopan parlamentti antoi lausuntonsa ensimmäisessä käsittelyssä: | 20. kesäkuuta 2007 | Yhteinen kanta vahvistettiin (yksimielisesti): | 20. joulukuuta 2007 | 2 KOMISSION EHDOTUKSEN TAVOITE Ehdotuksen tavoitteena on panna täytäntöön toimenpiteet 5 (elohopean viennin vaiheittainen lopettaminen) ja 9 (kloori-alkaliteollisuuden elohopeaylijäämän varastointi), jotka sisältyvät 28. tammikuuta 2005 annettuun elohopeastrategiaa koskevaan tiedonantoon KOM(2005) 20. Ehdotus on osa elohopeastrategiaan kuuluvia lainsäädäntö- ja muita toimia. Ehdotus sisältää kaksi erityisesti elohopeaa koskevaa toimenpidettä, joilla – kielletään metallisen elohopean vienti ja – asetetaan varastointivelvoite metalliselle elohopealle, joka on peräisin kolmesta teollisesta lähteestä (kloori-alkaliteollisuus, muiden metallien kuin rautametallin louhinta ja maakaasun puhdistaminen); velvoite kattaa sekä tilapäisen varastoinnin että loppusijoittamisen. Näitä säännöksiä täydennetään tietojenvaihto- ja raportointivelvoitteilla. Tietojenvaihtovelvoitteella varmistetaan, että mahdolliset lainsäädäntätarpeet voidaan tunnistaa jo varhaisessa vaiheessa. 3 YHTEISTÄ KANTAA KOSKEVAT HUOMIOT 3.1 Yleiset huomiot Komissio hyväksyi kokonaan, osittain tai periaatteessa kahdeksan niistä 40 tarkistuksesta, jotka Euroopan parlamentti hyväksyi ensimmäisessä käsittelyssään. Yhteiseen kantaan on nyt sisällytetty sellaisenaan tai sisältönsä puolesta kaksi tarkistusta. Komissio hyväksyi tarkistukset, joilla otetaan käyttöön seuraamuksia, laajennetaan tietojenvaihtoa ja tehdään pieniä muutoksia johdanto-osan kappaleiden sanamuotoon. Komissio ei hyväksynyt tarkistuksia, joilla muutetaan ehdotuksen oikeusperustaa, laajennetaan ehdotuksen soveltamisalaa, muutetaan vientikiellon voimaantulopäivää, rajoitetaan metallisen elohopean varastointi ainoastaan väliaikaiseen varastointiin, asetetaan Almadén-laitos erityisasemaan ja otetaan käyttöön tukitoimia kehitysmaita ja valtiosta riippumattomia järjestöjä varten. Neuvosto aikoo sisällyttää yhteiseen kantaan hieman muutettuina ne Euroopan parlamentin tarkistukset, joilla otetaan käyttöön seuraamuksia. Komissio katsoo, että yhteinen kanta on linjassa ehdotuksen lähestymistavan ja päämäärien kanssa, ja antaa siksi tukensa yhteiselle kannalle siinä muodossa kuin se tällä hetkellä on. 3.2 Yksityiskohtaiset huomiot 3.2.1 Komission hyväksymät Euroopan parlamentin tarkistukset, jotka on sisällytetty yhteiseen kantaan kokonaan, osittain tai periaatteessa Tarkistukset 17 ja 34 on sisällytetty yhteiseen kantaan hieman muutettuina. Niillä lisätään alkuperäiseen ehdotukseen artikla, joka koskee seuraamuksia, ja vastaava johdanto-osan kappale. 3.2.2 Euroopan parlamentin tarkistukset, joita komissio ei hyväksynyt mutta jotka on sisällytetty yhteiseen kantaan kokonaan, osittain tai periaatteessa Yhteiseen kantaan ei ole sisällytetty komission hylkäämiä tarkistuksia. 3.2.3 Euroopan parlamentin tarkistukset, joita komissio ja neuvosto eivät hyväksyneet ja joita ei ole sisällytetty yhteiseen kantaan Komissio ja neuvosto hylkäsivät suurimman osan Euroopan parlamentin tarkistuksista, eikä näitä tarkistuksia ole sisällytetty yhteiseen kantaan. Tarkistukset 1, 7, 8, 9, 10, 16, 20, 22, 33 ja 50 hylättiin, koska ne merkitsevät asetuksen soveltamisalan huomattavaa laajentamista (elohopeayhdisteiden ja elohopeaa sisältävien tuotteiden vienti- ja tuontikielto). Komission alkuperäisestä ehdotuksesta tekemän vaikutustenarvioinnin perusteella tällaiseen laajentamiseen ei ole tarvetta eikä syytä. Tarkistukset 2 ja 19 hylättiin, koska niillä muutetaan ehdotuksen oikeusperustaa. Tarkistukset 6, 24 ja 36 hylättiin, koska ne merkitsevät yksittäisen varastointipaikan (Almadén) asettamista erityisasemaan ja korvaavien toimien soveltamista vanhoihin kaivoksiin. Varastointipaikkojen valinta olisi jätettävä talouden toimijoiden päätettäväksi. Asetus ei ole rahoitusväline, joten tukitoimia olisi tarvittaessa käsiteltävä muussa yhteydessä. Tarkistus 11 hylättiin, koska siinä oleva maininta PARCOM-päätöksestä, joka koskee kloori-alkaliteollisuuden elohopeakennoteknologian vaiheittaista käytöstäpoistoa, ei ole merkityksellinen asetuksen sisällön kannalta. Tarkistukset 12, 15, 25, 26, 28 ja 47 hylättiin, koska niissä rajoitetaan varastointi ainoastaan väliaikaiseen varastointiin eikä oteta huomioon loppusijoittamisen mahdollisuutta. Komissio katsoo, että metallisen elohopean loppusijoittaminen on täysin toteutettavissa, edellyttäen että tiukkoja turvamääräyksiä noudatetaan. Tarkistukset 16 ja 35 hylättiin, koska yleisölle tiedottamisesta ja tietoisuuden lisäämisestä ei ole tarpeen antaa erityisiä säännöksiä. Elohopeaan liittyvistä riskeistä on jo tiedotettu laajalti, ja kaikki tärkeät tiedot yhteisön tällä alalla toteuttamista toimista ovat helposti saatavilla Internetissä. Tarkistukset 18, 38 ja 39 hylättiin, koska kehitysmaille ja/tai elohopean alalla toimiville valtiosta riippumattomille järjestöille myönnettävä tekninen ja taloudellinen tuki ei kuulu asetuksen soveltamisalaan. Asetus ei ole rahoitusväline. Tarkistukset 13, 30 ja 32 hylättiin, koska niillä otetaan käyttöön hyvin monimutkaiset ja raskaat raportointivaatimukset, jotka eivät ole oikeassa suhteessa todellisiin tietotarpeisiin. Tarkistus 37 hylättiin, koska siinä ehdotettu päivämäärä on liian varhainen. Tarkistus 41 hylättiin tarpeettomana, sillä IPPC-direktiivin mukainen lupamenettely kattaa jo tarkistuksessa käsitellyn asian. 3.2.4 Euroopan parlamentin tarkistukset, jotka komissio hyväksyi kokonaan, osittain tai periaatteessa mutta joita ei ole sisällytetty yhteiseen kantaan Komissio hyväksyi osittain tai periaatteessa tarkistukset 3, 4, 5, 14, 23 ja 31 , joita ei kuitenkaan ole sisällytetty yhteiseen kantaan. Kyseiset tarkistukset koskevat pääasiassa johdanto-osan kappaleisiin tehtyjä pieniä muutoksia. 3.2.5 Lisämuutokset, joita neuvosto on tehnyt ehdotukseen Neuvosto lisäsi 3 artiklaan uuden vaihtoehdon metallisen elohopean varastoimiseksi tilapäisesti tai pysyvästi syvälle kallioperään. Neuvosto lisäsi 4 artiklaan uuden 3 kohdan, joka koskee teknisten vaatimusten laatimista metallisen elohopean varastoinnille komiteamenettelyssä ennen vientikiellon voimaantuloa. Neuvosto lisäsi 5 artiklaan erityisiä tuojien, viejien ja varastoijien raportointivaatimuksia. Neuvosto muotoili 7 artiklan uudelleen. Kyseinen artikla sisältää nyt tietojenvaihtovelvoitteen sekä tarkistetut ja laajennetut komission raportointivelvoitteet sekä uudelleentarkastelulausekkeen. Neuvosto lisäsi 8 artiklaan erityisen maininnan kansallisista vientirajoituksista. 4- PÄÄTELMÄ Komissio hyväksyy neuvoston tekemät muutokset, koska niillä ainoastaan tiukennetaan elohopean varastointia koskevia turvamääräyksiä ja lisätään raportointivaatimuksia. Niillä ei laajenneta ehdotuksen soveltamisalaa. Näin ollen komissio hyväksyy yhteisen kannan.